beraden hadden wijsden voir een vonins want beyde de voirs ptyen hen thoenis
vermete hadden dat sij dat begheerden taenhoen ende dair eyntenden recht
doent quam ten dage van thoenis thoende de voirs giel van haeght met
seve scepen te weten drie dair af uuten hove sdekens van sinte denijs te ludick
Ende vier dair af scepen inden hof m vrouwen van andenne beyde geleg ond
thoetvonis van ludick Inden iersten thoende hij met den selven scepen dat de
voirs wilen jan van haeght sterf uuten voirs goeden als uut sinen erve ende dat
de voirs katline dair inne bleef sitten als een tochteesse Ende dat de selve
katline de voirs goede gehouden hadde tot opten dach dat de voirs gielis van
haeght hoe sone tot hoen goeden geleyt was Voirt thoende hij mett selven
scepen dat de voirs katline noyt inde voirs hove de voirs goede derde voirt
droegen de selve scepen met aenbrengen van huen ouders medescepen dat sij
langhe inde voirs hove scepen geweest hadden dan de voirs wilen jan van
haeght doet was Nloch droege de selve scepen dat thof dair de voirs henr
toe geleyt was lage onder thof van andennen dwelc te ludick ten hoede gaet
hoepte ende seyde c Dits thoenis des voirs henr van holzete inden iersten thoende
hij met tween goeden wettegen knapen dat sij dair bij ende aen waen dair den
huwelike getracteert was tusschen den voirs willem scoemans en alite sine
wive ende dat de voirs wilen jan van haeght den voirs willem met alite
sijnre docht geloefde in huwelike vorwerden nae sijn doet xxv mudde corens
der mate voirs op alle sijn goede of tvierdel van allen den selven sinen goeden
nae sijn doet voirs ende dair af soude de selve willem sine coese af hebben
Voirt thoende de selve henr met drien goeden wettege knapen dat alse giel
van weetsingen ende beatrix dochter des voirs wilen jans vergaderden nae
staet der heyligh kerken dat sij dair bij ende aen waen dan thuwelic tussche
hen getracteert was ende dat de voirs giel van haeght ende katlijn sijn
moeder hen geloefden ende gave in huwelik vorwerden alsoe vele goets als de
voirs wilen jan den voirs willem scoema met aliten sinen wive geloeft hadde
voirt thoende de selve henr met twee scepen van goetsenhove dat hen wale
cundich was dat de voirs katline come was inden hof van goetsenhove voe
den voeght ende hadde vertegen ende quijtgescoude hoe tocht die hij hadde aen
alle die goede geleg ond de heerlicheyt van goetsenhove te wete deen helcht
tot behoef giel van haeght hoers soens ende dand helcht tot behoef des voirs
willems scoemans ende giel van weetsingen op alsoe dat de voirs giel van
haeght hoe dair voe geve soude xii mudde corens der mate van thiene en
de voirs willem scoemans en giel van weetsinge ond hen beyden oic xii
mudde corens alsoe lange alse die selve katline leve sal ende niet lange